text: Idrætsforeninger sætter fokus på børn i bilen
  08 april 2012 kl. 12.38
  Tønder Kommune har udarbejdet en folder Børn i Bilen, hvis formål er at sætte fokus på færdselsreglerne og brugen af sikkerhedsudstyr, når forældre transporterer egne og andres børn til og fra idræt.
  Rigtig mange børn deltager fast i en sportsaktivitet, hvor der både er træning og kamp hver uge. Ofte er det forældrene, der på skift kører hinandens børn frem og tilbage fra træning og kamp, og mange indgår aftaler med andre forældre om at skiftes til at køre hinandens børn.
  I samarbejde med Tønder Kommune ønsker Børneulykkesfonden og DGI at øge kendskabet til denne folder gennem landets klubber og idrætsforeninger.
  Varde IF er en af de klubber, der bruger folderens råd med et godt resultat. Du kan læse mere her:http://www.borneulykkesfonden.dk/forside/kampagner/trafikken/bornibilen/pages/tilforaeldre.aspx
  